
במענה למכתבכן שבסימוכין, הרינו להשיבכם כדלקמן:
1. לעניין פירוט ההוראות הפנימיות הנוגעות בבחינת עסקאות מימון בהיקף גבוה המערבות כספי ציבור (סעיף 6א), נציין כי ההוראות החלות על גופים מוסדיים הנוגעות למימון ולהעמדת אשראי, מרוכזות בקודקס הרגולציה של רשות שוק ההון, שער 5, חלק 2, פרק 4 – ניהול נכסי השקעה[footnoteRef:1]. בקודקס קיימות הוראות מפורטות לעניין תנאים וכללים לניהול נכסי אשראי וחוב בידי גוף מוסדי, וכן הוראות כלליות הנוגעות לתשתית הארגונית והתפעולית אותה גוף מוסדי צריך לקיים על מנת להעמיד אשראי ולהשתתף בעסקאות מימון.  [1:  https://mof.gov.il/hon/Information-entities/Pages/Codex.aspx] 

2. לעניין הכלים הנתונים בידי הרשות לבחינת עסקאות מימון והיקף הסמכות של הרשות לבקר עסקאות מימון המערבות כספי ציבור (סעיף 6ב), נציין כי בידי הרשות קיימים כלים רבים לבקרה, פיקוח ואכיפה על הגופים המוסדיים הנמצאים תחת פיקוחה, החל מהסמכות לבקש כל ידיעה או מסמך אשר רלוונטיים לעניין הפיקוח, דרך ביצוע ביקורות בגופים המפוקחים ודרישה לתיקון ליקויים שנמצאו, ועד הטלת סנקציות שונות כגון עיצומים וקנסות. הכלים נתונים לרשות מכוח חוק הפיקוח על שירותים פיננסיים (ביטוח), תשמ"א-1981 (להלן – "חוק הפיקוח על הביטוח"), ומכוח חוק הפיקוח על שירותים פיננסיים (קופות גמל), התשס"ה-2005 המחיל את הסעיפים הרלוונטיים מחוק הפיקוח על הביטוח גם על חברות מנהלות של קופות גמל. 
3. לעניין הנתונים הפרטניים אודות עסקת המימון לפיתוח מאגר "לוויתן" ובחינתה:
· במענה למבוקש בסעיף 6ג למכתבכם, נציין כי לא התקיימו פגישות עם גורמים חיצוניים.
· במענה למבוקש בסעיף 6ד למכתבכם, נציין  כי לא נכתב ברשות כל נייר עמדה, גילוי דעת, מסמך מדיניות וכיוצ"ב.
· במענה לסעיפים 6ה ו-6ו, נבהיר כי לא נוכל לפרט את שמות הגורמים הממנים בעסקת פיתוח לוויתן ואת פירוט חלקם היחסי של הגורמים השונים במימון שלבי הפיתוח ויתר המבוקש בסעיפים אלו, וזאת לנוכח הוראת סעיף 50(א) לחוק הפיקוח על הביטוח, ולאור סעיפים 9(א)(3), 9(א)(4) ו9(ב)(6),לחוק חופש המידע, תשנ"ח-1998 (להלן – "חוק חופש המידע"). מדובר במידע פיננסי הנוגע לעניינים מסחריים או מקצועיים הקשורים לעסקיו של אדם, שגילויו מהווה פגיעה בפרטיות ושגילויו עלול לפגוע פגיעה ממשית באינטרס מקצועי, מסחרי או כלכלי.
4. בהתאם לסעיף 7(ו) לחוק חופש המידע, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.
בכבוד רב,

ליאת שטרק, עו"ד
ממונה על העמדת מידע לציבור

העתק:
רו"ח הילה גלוזמן, מנהלת מחלקת פיקוח השקעות; 

